gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6515, del 06-05-2011 (2011/4946)

Informació pública de l'aprovació del programa d'actuació integrada del sector UE-2 del Pla General Municipal d'Ordenació Urbana de Granja de Rocamora.
-------------------------------------------------------------------------------------------------------------------------------------------------------

### Dades del document

Número de DOGV
:   6515

Data del DOGV
:   06-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/4946


Data del document
:   14-04-2011

Organisme emissor
:   Ajuntament de Granja de Rocamora

Tipus de document
:   Anunci

Descriptors 

:   * Granja de Rocamora
    * pla d'urbanisme
    * administració local

Informació pública de l'aprovació del programa d'actuació integrada del sector UE-2 del Pla General Municipal d'Ordenació Urbana de Granja de Rocamora. [2011/4946]  
L'Ajuntament de Granja de Rocamora, en sessió celebrada el dia 31 de març de 2011, va adoptar l'acord d'aprovar el programa d'actuació integrada del sector UE-2 del Pla General Municipal d'Ordenació Urbana de Granja de Rocamora, formulat per l'agrupació d'interés urbanístic d'aquest àmbit, i en conseqüència, l'alternativa tècnica, el projecte d'urbanització i la proposició juridicoeconòmica que formen part del programa, i s'assigna i s'adjudica la condició d'agent públic urbanitzador a l'esmentada agrupació d'interés urbanístic.  
  
Als efectes esmentats, es remetrà còpia diligenciada de les actuacions a la Conselleria de Territori i Habitatge, i es farà constar que el programa desenvolupa sòl urbanitzable ordenat detalladament des del Pla General i que el programa aprovat no modifica l'ordenació estructural de l'esmentat instrument de planejament local, com es notificarà en l'acord d'aprovació i adjudicació, previs els tràmits legals assenyalats, a l'adjudicatari i persones interessades en el procediment, i es procedirà a inserir anunci en els diaris oficials assenyalats en l'article 132 de la Llei Urbanística Valenciana.  
La qual cosa es fa pública segons disposa l'article 137 de la Llei 16/2005, de 30 de desembre, de la Generalitat, Urbanística Valenciana, d'acord amb el que disposa l'article 327 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística. Aquest acord posa fi a la via administrativa i en contra es podrà interposar potestativament recurs de reposició davant el Ple, en el termini d'un mes, o recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos, comptador des de l'endemà de la publicació d'aquest acord en el Butlletí Oficial de la Província d'Alacant, sense perjudici d'exercitar qualsevol altre que s'estime procedent.  
  
  
Granja de Rocamora, 14 d'abril de 2011.- L'alcalde: José Rocamora Ruiz.
Diari Oficial de la Generalitat Valenciana


Sumari del DOGV 6640, del 28-10-2011 (2011/10678)

Citació a termini, notificació i citació a les persones interessades en el procediment de divisió d'herència número 1204/2010.
------------------------------------------------------------------------------------------------------------------------------

### Dades del document

Número de DOGV
:   6640

Data del DOGV
:   28-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10343


Organisme emissor
:   Jutjat de Primera Instància Número 6 de València

Tipus de document
:   Anunci

Citació a termini, notificació i citació a les persones interessades en el procediment de divisió d'herència número 1204/2010. [2011/10258]  
Divisió d'herència 1204/2010  
Inmaculada Biosca Muñoz, secretària judicial del Jutjat de Primera Instància número 6 de València, faig saber:  
Que en virtut del que s'ha disposat en les actuacions a què es fa referència i de conformitat amb el que disposen els articles 156.4 i 164 de la Llei d'Enjudiciament Civil, mitjançant aquest edicte se cita a termini la junta d'hereus per a nomenar comptador partidor mitjançant la notificació del decret de data 13 d'abril de 2011, la notificació de la diligència d'ordenació de data 6 d'octubre de 2011, citar a junta M.ª Dolores Badía Martí, a fi que comparega a la junta per al nomenament del comptador partidor, amb l'advertència de legals.  
Diligència d'ordenació   
Secretària: Inmaculada Biosca Muñoz.  
València, 6 d'octubre de 2011   
Vist l'estat de les actuacions, se suspén la junta fixada per al proper dia 14 d'octubre de 2011 i s'assenyala nou dia per a la celebració de la junta el proper dia 16 de desembre de 2011, a les 09.30 hores. Expediu els despatxos necessaris per a portar a efecte aquesta junta.  
Cèdula de citació  
Tribunal:  
Jutjat de Primera Instància número 6 de València.  
Assumpte:  
Indicat més amunt.  
Persona que se cita:  
María Dolores Badía Martí.  
Objecte de la citació:  
Comparéixer a l'efecte de junta per al nomenament de comptador partidor de conformitat amb el que s'ha disposat en el judici indicat anteriorment.  
Òrgan on ha de comparéixer:  
A la seu d'aquest tribunal siti a l'avinguda del Saler. Ciutat de la Justícia, 14, 3a.  
Dia que ha de comparéixer:  
El proper dia 16 de desembre de 2011, a les 09.30 hores.  
Advertències legals:  
Si no compareix, sense causa justificada dins del termini assenyalat, es considerarà realitzada la comunicació que es tracta i, si pertoca, el trasllat també indicat.  
València, 20 de juliol de 2011   
El secretari judicial  
I com a conseqüència del parador ignorat de María Dolores Badía Martí, estenc aquesta cèdula perquè valga de cèdula de citació a termini, notificació i citació.  
  
València, 6 d'octubre de 2011.- La secretària: Inmaculada Biosca Muñoz.
Diari Oficial de la Generalitat Valenciana


Sumari del DOGV 6544, del 16-06-2011 (2011/6832)

Adjudicació definitiva número CNMY10/AS30S/12. Servici de direcció d'obra i coordinació de l'estudi de seguretat i salut de la construcció de la nova Biblioteca Municipal a Aspe (Alacant). Pla PIP.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6544

Data del DOGV
:   16-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/6832


Data del document
:   07-06-2011

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació definitiva número CNMY10/AS30S/12. Servici de direcció d'obra i coordinació de l'estudi de seguretat i salut de la construcció de la nova Biblioteca Municipal a Aspe (Alacant). Pla PIP. [2011/6832]  
1. Entitat adjudicadora  
a) Organisme: Generalitat Valenciana. Conselleria de Cultura i Esport.   
b) Dependència que tramita l'expedient: Subsecretaria. Àrea Econòmica. Servici de Contractació Administrativa i Gestió Econòmica.  
  
c) Número d'expedient: CNMY10/AS30S/12.  
2. Objecte del contracte  
a) Tipus de contracte: servicis.  
b) Descripció de l'objecte: servici de direcció d'obra i coordinació de l'estudi de seguretat i salut de la construcció de la nova Biblioteca Municipal a Aspe (Alacant).  
c) Lots: -  
d) Publicació: Diari Oficial de la Comunitat Valenciana número 6348, de data 6 de setembre de 2010.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma d'adjudicació: oferta econòmicament més avantatjosa amb diversos criteris.  
4. Pressupost de licitació  
Import total: 163.793,10 euros (IVA exclòs).  
5. Adjudicació   
a) Data: 26 de maig 2011.  
b) Contractista: Domo Studio Consultores Urbanistas, SL.  
c) Nacionalitat: espanyola.  
d) Import d'adjudicació: 106.465,52 euros (IVA exclòs).  
  
València, 7 de juny de 2011.- La consellera de Cultura i Esport, p. d. (R 23.10.2009, DOCV 6150), el subsecretari: Carlos Alberto Precioso Estiguin.
Diari Oficial de la Generalitat Valenciana


Sumari del DOGV 6501, del 13-04-2011 (2011/4115)

Nomenament de Gregorio Juárez Rodríguez com a funcionari de carrera, tècnic d'administració general.
----------------------------------------------------------------------------------------------------

### Dades del document

Número de DOGV
:   6501

Data del DOGV
:   13-04-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/4115


Data del document
:   05-04-2011

Organisme emissor
:   Ajuntament de Borriana

Tipus de document
:   Anunci

Anàlisi jurídica

 Descriptors 

:   * Borriana
    * funcionari

Nomenament de Gregorio Juárez Rodríguez com a funcionari de carrera, tècnic d'administració general.  
 [2011/4115]  
L'Alcaldia Presidència de l'Ajuntament de Borriana fa saber que, el dia 16 de març de 2011, va resoldre nomenar Gregorio Juárez Rodríguez, amb DNI número 72804483-L, funcionari de carrera en la plaça següent:  
Denominació: tècnic d'administració general.  
Escala: administració general.  
Subescala: tècnica.  
Grup de classificació professional: A.  
Subgrup: A1.  
La qual cosa es fa pública per a general coneixement.  
  
Borriana, 25 de març de 2011.- L'alcalde president: José R. Calpe Saera.
Diari Oficial de la Generalitat Valenciana


Sumari del DOGV 6460, del 15-02-2011 (2011/1591)

Aprovació definitiva del programa per al desenvolupament i l'execució del sector 5 de sòl urbanitzable d'ús industrial.
-----------------------------------------------------------------------------------------------------------------------

### Dades del document

Número de DOGV
:   6460

Data del DOGV
:   15-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/1591


Data del document
:   19-01-2011

Organisme emissor
:   Ajuntament de Massalavés

Tipus de document
:   Anunci

Descriptors 

:   * Massalavés
    * administració local
    * pla d'urbanisme

Aprovació definitiva del programa per al desenvolupament i l'execució del sector 5 de sòl urbanitzable d'ús industrial. [2011/1591]  
Que el Ple de l'Ajuntament de Massalavés, en sessió ordinària celebrada el dia 30.01.2006, va adoptar, entre altres, l'acord següent:  
Segon. Aprovació i adjudicació del PAI sector núm. 5 promogut per la mercantil Prologis Spain XIV, SL, Prologis Spain, XV, SL i Prologis Spain, XVI, SL.  
El Ple de l'Ajuntament de Massalavés, en la sessió plenària de caràcter ordinari celebrada en este Ajuntament el dia 25 d'abril de 2008, va adoptar, entre altres, l'acord següent:  
Quart. Elevació a definitiu del PAI Prologis Spain i proposta de modificació de conveni urbanístic.  
Sotmesa a votació l'esmentada proposta, el Ple, per majoria absoluta dels seus membres, acorda:  
Primer. Elevar a definitiu l'acord d'aprovació del programa per al desplegament i execució del sector 5 de sòl urbanitzable d'ús industrial així com l'adjudicació de la condició d'agent urbanitzador a Prologis Spain Management, SL.  
El que es fa públic de conformitat amb el que establix l'article 327 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial.  
Contra els esmentats actes, que posen fi a la via administrativa, i davant dels òrgans que els van dictar es poden interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, en el termini de dos mesos, comptats, ambdós terminis, a partir de l'endemà de la publicació de l'edicte en el Butlletí Oficial de la Província.  
Massalavés, 19 de gener de 2011.- El secretari: Francisco A. Murillo Ballester.
Diari Oficial de la Generalitat Valenciana


Sumari del DOGV 6529, del 26-05-2011 (2011/5861)

RESOLUCIÓ de 6 de maig de 2011, de la Universitat de València, per la qual es nomena José Gabriel Torres País professor titular d'universitat, de l'àrea de coneixement Tecnologia Electrònica.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6529

Data del DOGV
:   26-05-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/5861


Data del document
:   06-05-2011

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 6 de maig de 2011, de la Universitat de València, per la qual es nomena José Gabriel Torres País professor titular d'universitat, de l'àrea de coneixement Tecnologia Electrònica.  
  
 [2011/5861]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 30 de desembre de 2010 (BOE 21 de gener de 2011), per a la provisió de la plaça número 5233 de professor titular d'universitat (concurs número 150/2010), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
  
Nomenar José Gabriel Torres País professor titular d'universitat, de l'àrea de coneixement Tecnologia Electrònica, adscrita al Departament Enginyeria Electrònica.  
  
Contra la present resolució que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Butlletí Oficial de l'Estat, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
  
  
València, 6 de maig de 2011.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6667, del 09-12-2011 (2011/11599)

Notificació de la sentència dictada en el judici ordinari número 191/2010.
--------------------------------------------------------------------------

### Dades del document

Número de DOGV
:   6667

Data del DOGV
:   09-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11720


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el judici ordinari número 191/2010. [2011/11950]  
Procediment ordinari 000191/2010-P  
De: Alfa Moraira.  
Procuradora: Isabel Daviu Frasquet.  
Contra: Anthony William Whitby i Geofrey J. Sinnerton.  
En aquest procediment ordinari 191/2010 seguit a instàncies d'Alfa Moraira contra Anthony William Whitby y Geofrey J. Sinnerton s'ha dictat la sentència, la dispositiva literal de la resolució de la qual és com segueix:  
«Dispositiva  
1. Estime de forma íntegra la demanda interposada per Alfa Moraira, SL.  
2. Condemne solidàriament Anthony William Whitby i Geofrey J. Sinnerton a pagar a l'actora la quantitat de 145.000 euros (cent quaranta-cinc mil euros), en concepte de comissió, més interessos corresponents.  
3. Pertoca la imposició expressa de les costes causades en aquesta instància a la part demandada.  
Així, aquesta és la meua sentència, de la qual s' expedeix testimoniança suficient per a la seua unió a les actuacions que l'han motivada, ho pronuncie, mane i firme.  
Notifiqueu aquesta resolució a les parts que s'han personat, amb l'advertiment que no és ferma i que pot ser objecte de recurs d'apel·lació.  
De conformitat amb la disposició addicional 15a de la Llei Orgànica del Poder Judicial perquè s'admeta a tràmit el recurs d'apel·lació contra aquesta resolució, cal constituir un dipòsit de 50 €, que es tornarà només en el cas que el recurs siga estimat.  
Publicació. Aquesta sentència ha sigut, donada, llegida i publicada per la magistrada jutgessa que la subscriu en el dia de hui, mentre celebrava audiència pública. En done fe».  
I atés que el demandat esmentat, Anthony William Whitby i Geofrey J. Sinnerton, es troba en parador desconegut, s'expedeix aquest edicte a fi que valga de notificació de forma deguda.  
  
Dénia, 15 de novembre de 2011.- El secretari judicial: Alejandro Martínez García.
Diari Oficial de la Generalitat Valenciana


Sumari del DOGV 6516, del 09-05-2011 (2011/5133)

Informació pública de la modificació puntual del Pla Parcial d'Orriols.
-----------------------------------------------------------------------

### Dades del document

Número de DOGV
:   6516

Data del DOGV
:   09-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/5133


Data del document
:   18-04-2011

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la modificació puntual del Pla Parcial d'Orriols. [2011/5133]  
Per Acord de la Junta de Govern Local de l'Ajuntament de València, de data 28 de desembre de 2010, s'ha adoptat l'acord següent:  
  
«Vista la proposta de modificació puntual del Pla Parcial d'Orriols, presentada per Espacios del Norte, SA, vistos els informes del Servei de Planejament i amb el dictamen previ de la Comissió d'Habitatge, Grans Projectes i Urbanisme, s'acorda:  
Primer. Sol·licitar a l'interessat que corregisca i aporte la documentació sol·licitada en els informes del Servei de Planejament, de 15 i 20 de desembre de 2010.  
Segon. Una vegada corregida la documentació, sotmetre a informació pública, pel termini d'un mes, la proposta de modificació puntual del Pla Parcial d'Orriols, l'objecte de la qual és el canvi de qualificació de la finca resultant 3-C, prevista per a albergar un centre de transformació (projecte de reparcel·lació forçosa del sector de sòl urbanitzable PRR-3 Orriols del PGOU de València), que passarà de servei urbà privat (SR\*) a xarxa viària pública, amb els corresponents anuncis en el Diari Oficial de la Comunitat Valenciana i en un diari no oficial d'àmplia difusió de la localitat, amb l'efecte suspensiu de llicències que disposa l'article 101.2 de la Llei Urbanística Valenciana (LUV).»  
  
I de conformitat amb el que estableix l'article 90.2 de la Llei 16/2005, de 30 de desembre, Urbanística Valenciana (LUV), s'obri el període d'informació pública per a la presentació d'al·legacions durant el termini d'un mes, a comptar des de l'endemà de la publicació d'aquest acord en els diaris corresponents; la documentació estarà a disposició del públic a les dependències de l'Ajuntament de València (c/ Amadeu de Savoia, 11, planta baixa, oficina d'informació, de 09.00 a 13.00 hores) i exposada en la web d'Urbanisme .   
  
València, 18 d'abril de 2011.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 6656, del 22-11-2011 (2011/11497)

Nomenament d'un agent de policia local.
---------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/11038


Data del document
:   07-11-2011

Organisme emissor
:   Ajuntament de Benimodo

Tipus de document
:   Anunci

Anàlisi jurídica

 Descriptors 

:   * Benimodo
    * funcionari

Nomenament d'un agent de policia local. [2011/11505]  
Per Resolució de l'Alcaldia de data 7 de novembre de 2011, es procedix al nomenament com a agent de la policia local, funcionari de nou ingrés, de Jordi Chorda Argente, DNI 74771726W, amb efectes de 7 de novembre de 2011.  
  
Benimodo, 7 de novembre de 2011.- L'alcalde: Francisco Teruel Machi.
Diari Oficial de la Generalitat Valenciana


Sumari del DOGV 6625, del 07-10-2011 (2011/10239)

Notificació de l'acord d'iniciació de l'expedient sancionador número D-412/2011.
--------------------------------------------------------------------------------

### Dades del document

Número de DOGV
:   6625

Data del DOGV
:   07-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10525


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de l'acord d'iniciació de l'expedient sancionador número D-412/2011. [2011/10815]  
De conformitat amb el que disposen els articles 59.5 i 61 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
Expedient número: D-412/2011.  
Entitat o persona interessada: Abraham Cornelius Antonius Van den Berg.  
Última adreça coneguda: carretera de Benferrejo, s/n, 03899, Granja de Rocamora, Alacant.  
Assumpte: acord d'iniciació de l'expedient sancionador dictat pel director territorial el 6 de juliol de 2011.  
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer de Churruca, número 29, 03247 Alacant, on heu de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si, transcorregut aquest termini, no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
  
Alacant, 31 d'agost de 2011.- La directora territorial, p. a., el secretari territorial de la Conselleria d'Infraestructures, Territori i Medi Ambient: Antonio García-Grajalva Bernal.